Ulf Pettersson

Per Ulf Pettersson (født 10. februar 1944 i Kramfors, Sverige) er en svensk tidligere styrkeløfter og vektløfter, bosatt i Høvåg i Lillesand kommune. I Sverige konkurrerte han for Kramfors IL, og i Norge konkurrerte han for Kristiansand Atletklubb.

Pettersson flyttet fra Sverige til Norge på begynnelsen av 1970-tallet, i forbindelse med at han forlovet seg med Høvåg-jenta Laila Nilsen. De giftet seg i Gudmundsro Kirke i Kramfors den 7. oktober 1972, og bosatte seg i Høvåg.

Pettersson gjorde sin debut for Kristiansand Atletklubb i august 1971. I slutten av 1970 hadde han blitt svensk mester i styrkeløft i klasse -75 kg, etter å ha løftet 150 kg i benkpress, 170 kg i knebøy, 200 kg i markløft og 520 kg sammenlagt. Han representerte da Kramfors IL. Pettersson imponerte raskt på styrkeidrettsfronten på Sørlandet, og han satte sørlandsrekorder i både styrkeløft og vektløfting. Han la imidlertid styrkeidrettene på hylla etter kort tid.

 Resultater og meritter i styrkeløft http://styrkeloft.no/gammel/files/historikk/ 

Dato Stevne Klasse Plassering Benkpress Knebøy Markløft Totalt 11.1971  Kretsmesterskap  -75 kg  1.-plass  135 kg  155 kg  170 kg  460 kg 10.1971  Klubbstevne  -75 kg  1.-plass  140 kg*  Ukjent  Ukjent  450 kg 08.1971  Klubbstevne  -75 kg  -  130 kg  135 kg  -  - 1970  Svensk mesterskap  -75 kg  1.-plass  150 kg  170 kg  200 kg  520 kg

 * Sørlandsrekord

 Resultater og meritter i vektløfting  

Dato Stevne Klasse Plassering Press Rykk Støt Totalt 11.1971  Klubbkamp  -75 kg  1.-plass  100 kg  90 kg  110 kg  300 kg 10.1971  Klubbstevne  -75 kg  1.-plass  100 kg*  90 kg  110 kg  300 kg

 * Sørlandsrekord

 Referanser 

Kategori:Norske vektløftere
Kategori:Norske styrkeløftere
Kategori:Fødsler i 1944